COMUNA SÂNTANDREI

Nr. 11204 din 08.07.2021
INFORMARE privind intenţia de elaborare 

Plan Urbanistic Zonal ”stație telefonie mobilă în localitatea Sântandrei, 
nr.cad.59139, județul Bihor”
Proiectant: S.C. CRODEC S.R.L.  – dr.arh. Emil COSTIN 
Primăria comunei Sântandrei anunță intenția de elaborare a unui plan urbanistic zonal pentru Amplasare stație mobilă de telefonie în localitatea Sântandrei,nr.cad.59139, județul Bihor, la inițiativa S.C. ORANGE S.R.L.
Amplasamentul studiat  este situat în partea de nord a localității Sântandrei și este delimitat la nord de terenul identificat cu nr.cad.8691 aparținând Comunei Sântandrei, apoi de viitorul Drum de centură al comunei Sântandrei adiacent malului Crișului Repede, la sud și est de terenul cu nr.cad.59138, teren cu funcțiunea de agricultură nepoluantă, teren din care s-a realizat dezmembrarea pentru funcțiunea propusă, la vest cu un drum public identificat cu nr.cad.1768 aflat la 6,5m distanță și peste drum o parcelare cu PUZ aprobat prin HCL nr.23 din 28.02.2013 pentru funcțiunea de locuințe. 
Accesul la teren se face din drumul județean DJ 797 pe strada Crișului și apoi str.Pelicanului.
Conform PUG valabil, din 2006, terenul studiat se află în intravilan, la limita acestuia spre malul Crișului Repede, în  UTR 1- subzonă de locuințe și agricultură nepoluantă.  Funcțiunea propusă este de zonă pentru echipamente tehnico-edilitare, mai precis de telecomunicații.
 Pentru schimbarea funcțiunii este necesară elaborarea unui P.U.Z. Având în vedere că cea mai apropiată locuință de amplasamentul propus se află la o distanță de 50m pe strada Cornițelului la  nr.1/Aân partea de vest, iar la est există o parcelare de locuințe pentru str.Fluturilor și str.Pelicanului aprobată în anul 2020, cu cea mai apropiată parcelă la 100m, se propune realizarea unui sstudiu de impactpentru analizarea efectelor radiașiilor asupra populației
Reglementările propuse prin PUZ vor defini funcțiunea zonei, căile de acces, retragerile construcției, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 09.07. – 18.07.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

